Κανονισμός (ΕΚ) αριθ. 2057/2001 της Επιτροπής

της 19ης Οκτωβρίου 2001

για άνοιγμα δασμολογικών ποσοστώσεων για την εισαγωγή στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Σλοβενίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2), και ιδίως το άρθρο 7 παράγραφος 2,

το πρωτόκολλο αριθ. 3 της συμφωνίας για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου(3), και ιδίως τα άρθρα 1 και 2 του πρωτοκόλλου αριθ. 3,

Εκτιμώντας τα ακόλουθα:

(1) Το πρωτόκολλο αριθ. 3 της ευρωπαϊκής συμφωνίας για την εγκαθίδρυση συνδέσεων μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου, συμπληρώθηκε από την απόφαση του Συμβουλίου Σύνδεσης αριθ. 5/2001 της 6ης Σεπτεμβρίου 2001.

(2) Είνα σκόπιμο να ανοιχθούν οι ετήσιες ποσοστώσεις που προβλέπονται στο παράρτημα Ι του πρωτοκόλλου αριθ. 3. Δεδομένου ότι αυτές οι ετήσιες ποσοστώσεις θα είναι δυνατόν να ανοιχθούν από 1ης Νοεμβρίου 2001 μόνο, θα πρέπει να μειωθούν, για το έτος 2001, κατά την ποσότητα που αντιστοιχεί στη διανυθείσα περίοδο.

(3) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(4), που τροποποιήθηκε τελευταία από τον κανονισμό (ΕΚ) αριθ. 993/2001(5), κωδικοποίησε τις διατάξεις διαχείρισης των δασμολογικών ποσοστώσεων που πρόκειται να χρησιμοποιηθούν σύμφωνα με τη χρονολογική σειρά των ημερομηνιών παραλαβής των διασαφήσεων για θέση σε ελεύθερη κυκλοφορία.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων ζητημάτων σχετικά με τις συναλλαγές μεταποιημένων γεωργικών προϊόντων που δεν υπάγοναι στο παράρτημα Ι,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κοινοτικές δασμολογικές ποσοστώσεις για τα εμπορεύματα καταγωγής Σλοβενίας, που εμφαίνονται στο παράρτημα του παρόντος κανονισμού, ανοίγονται ετησίως από την 1η Ιανουαρίου έως τις 31 Δεκεμβρίου. Για το έτος 2001, ο όγκος των εν λόγω ποσοστώσεων μειώνεται κατά την ποσότητα που αντιστοιχεί στη διανυθείσα περίοδο.

Άρθρο 2

Η διαχείριση των κοινοτικών δασμολογικών ποσοστώσεων που αναφέρονται στο άρθρο 1 διενεργείται από την Επιτροπή σύμφωνα με τις διατάξεις που προβλέπονται στα άρθρα 308 α) έως 308 γ) του κανονισμού (ΕΟΚ) αριθ. 2454/93.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής τους στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Οκτωβρίου 2001.

Για την Επιτροπή

Erkki Liikanen

Μέλος της Επιτροπής

(1) ΕΕ L 318 της 20.12.1993, σ. 18.

(2) ΕΕ L 298 της 25.11.2000, σ. 5.

(3) ΕΕ L 51 της 26.2.1999, σ. 3.

(4) ΕΕ L 253 της 11.10.1993, σ. 1.

(5) ΕΕ L 141 της 28.5.2001, σ. 1.

ΠΑΡΑΡΤΗΜΑ

Προτιμησιακές δασμολογικές ποσοστώσεις που επιβάλλονται σε εμπορεύματα καταγωγής Σλοβενίας κατά την εισαγωγή τους στην Κοινότητα

>ΘΕΣΗ ΠΙΝΑΚΑ>